Συζήτηση:Αίγιο - Βικιπαίδεια\nλίγο νωρίτερα από την Μεσολιθική Εποχή: Διορθώνοντας και τη δική μου προηγούμενη παρατήρηση, τα νεά δημοσιευμένα στοιχεία (MESOHELLADIKA 2010, BCH, Papazoglou Manioudaki) δίνουν χρονολόγηση στην Μέση Νεολιθική περίοδο και περιορίζονται σε ευρήματα κεραμικής. Τα αρχαιότερα αρχιτεκτονικά κατάλοιπα χρονολογούνται στην Πρωτοελλαδική ΙΙ περίοδο--Depas (συζήτηση) 12:53, 12 Μαΐου 2013 (UTC)\nΠίνακας του Πέτερ φον ΕςΕπεξεργασία\nΚαμία σχέση δεν έχει ο συγκεκριμένος πίνακας με την απελευθέρωση του Αιγίου. Είναι γνωστό ότι στο Αίγιο δεν υπήρξε πολιορκία ούτε και αιχμαλωσία Τούρκων. Ο πραγματικός τίτλος του συγκεκριμένου πίνακα είναι ο εξής: «Ο Λόντος εξολοθρεύει κοντά στη Βοστίτσα 3000 εχθρούς από την πείνα». Θέμα του είναι η παράδοση (μετά τη μάχη της Ακράτας) των εναπομεινάντων Τούρκων της στρατιάς του Δράμαλη στους αγωνιστές του 1821 Ανδρέα Λόντο, Ανδρέα Ζαΐμη και Οδυσσέα Ανδρούτσο. Δείτε το διαφωτιστικό κείμενο του καθηγητή Μιλτιάδη Παπανικολάου (σελ. 264).--Erasinos (συζήτηση) 11:30, 29 Αυγούστου 2018 (UTC)\nΜη ισορροπημένη παρουσίαση του λήμματοςΕπεξεργασία\nΚαλησπέρα. Διαβάζοντας την τρέχουσα μορφή του λήμματος (24/2/2021) θεωρώ πως υπάρχει μια προσπάθεια να χωρέσουν πολλές πληροφορίες σε αυτό καθιστώντας μη ισορροπημένη τη δόμησή του. Αναφέρομαι στα πολιτιστικά σωματεία και στους ναούς τα οποία θα μπορούσαν ίσως είτε να αποτελέσουν ξεχωριστό λήμμα είτε να συμπτυχθούν κατά πολύ κρατώντας μόνο τις βασικές και απαραίτητες τρόπον τινά πληροφορίες. Δεν χρειάζεται νομίζω τέτοιος καταιγισμός πληροφοριών.--Enpatrais (συζήτηση) 11:45, 24 Φεβρουαρίου 2021 (UTC)\nΑνακτήθηκε από "https://el.wikipedia.org/w/index.php?title=Συζήτηση:Αίγιο&oldid=8702195"\nΕπιστροφή στη σελίδα "Αίγιο".\nΤελευταία επεξεργασία στις 24 Φεβρουαρίου 2021, στις 11:45\nΤελευταία τροποποίηση 11:45, 24 Φεβρουαρίου 2021.


Ο ΧΑΦΙΕΣ: ΟΙ ΜΟΝΟΙ ΠΟΥ ΑΝΤΙΣΤΕΚΟΝΤΑΙ ΣΤΗΝ ΜΑΦΙΑ ΤΗΣ ΠΑΓΚΟΣΜΙΟΠΟΙΗΣΗΣ ΕΙΝΑΙ Ο ΑΣΑΝΤ ΚΑΙ Ο ΠΟΥΤΙΝ !\nΟΙ ΜΟΝΟΙ ΠΟΥ ΑΝΤΙΣΤΕΚΟΝΤΑΙ ΣΤΗΝ ΜΑΦΙΑ ΤΗΣ ΠΑΓΚΟΣΜΙΟΠΟΙΗΣΗΣ ΕΙΝΑΙ Ο ΑΣΑΝΤ ΚΑΙ Ο ΠΟΥΤΙΝ !\nΟι δυνάμεις του Άσαντ ανακατέλαβαν άλλες δύο συνοικίες στο Χαλέπι\nΟι κυβερνητικές δυνάμεις ανακατέλαβαν την Κυριακή δύο επιπλέον συνοικίες που μέχρι πρότινος ήλεγχαν οι αντάρτες στο Χαλέπι, μετά την ανάκτηση της μεγαλύτερης συνοικίας του τομέα, έγινε γνωστό από το Συριακό Παρατηρητήριο Ανθρωπίνων Δικαιωμάτων.\n«Ο στρατός και οι δυνάμεις που τον υποστηρίζουν ανέκτησαν σήμερα τον έλεγχο του Τζαμπάλ Μπαντρό, κατόπιν του Μπααντίν», δύο συνοικιών που γειτνιάζουν με το Μασάκεν Χανάνο το οποίο ανακατέλαβαν χθες, είπε στο Γαλλικό Πρακτορείο ο Ράμι Αμπντέλ Ραχμάν, διευθυντής της ΜΚΟ.\nΤην ίδια ώρα, βρίσκονται σε εξέλιξη σφοδρές μάχες μεταξύ των κυβερνητικών στρατευμάτων και των ανταρτών στην στρατηγικής σημασίας συνοικία Σαχούρ, η ανάκτηση του ελέγχου της οποίας θα επιτρέψει στον συριακό στρατό να κόψει στα δύο το ανατολικό Χαλέπι.\nΕπομένως, οι κυβερνητικές δυνάμεις έχουν ήδη ανακαταλάβει τρεις συνοικίες σε διάστημα 24 ωρών, την 13η ημέρα της επιχείρησης που ξεκίνησε την 15η Οκτωβρίου με στόχο την ανάκτηση του ελέγχου του ανταρτοκρατούμενου τομέα του Χαλεπιού.\n«Η ταχεία πρόοδος που καταγράφει ο συριακός στρατός οφείλεται στην στρατηγική επίθεσης που ακολουθεί στο ανατολικό Χαλέπι, εναντίον πολλών μετώπων, με αποτέλεσμα να αποδυναμώνει τις δυνάμεις των ανταρτών» εξήγησε ο Ραχμάν.


Η «ανυπακοή» βγήκε στην... παρανομία! | Έντυπη Έκδοση | Έντυπη Έκδοση Ελευθεροτυπίας\nΓΙΑ ΕΚΦΟΒΙΣΜΟ ΤΩΝ ΠΟΛΙΤΩΝ ΜΙΛΟΥΝ ΤΑ ΜΕΛΗ ΤΩΝ ΕΠΙΤΡΟΠΩΝ\nΗ μη πληρωμή εισιτηρίου στα μέσα μεταφοράς θα αποτελεί ποινικό αδίκημα, ενώ η άρνηση καταβολής διοδίων θα θεωρείται παράβαση του ΚΟΚ με πρόστιμο 200 ευρώ!\nΔιαστάσεις μετωπικής σύγκρουσης έχει πάρει η αντιπαράθεση κυβέρνησης-κοινοπραξιών με το κίνημα κατά των διοδίων, αλλά και ευρύτερα με το μέτωπο ανυπακοής που ακολουθεί τη λογική τού «Δεν πληρώνω».\nΟι τελευταίες εξελίξεις δεν φαίνεται να κάμπτουν την αγωνιστικότητα των πολιτών που... σηκώνουν την μπάρα. Και τονίζουν ότι «το κράτος εκτελεί χρέη χωροφύλακα των κοινοπραξιών» Η δρομολόγηση μιας σειράς ποινικών κυρώσεων και αυστηρών προστίμων από το αρμόδιο υπουργείο σε όσους αρνούνται να καταβάλλουν χρηματικό αντίτιμο σε διόδια και μέσα μαζικής μεταφοράς (ΜΜΜ) δημιουργεί σκηνικό πολέμου ανάμεσα στις δύο πλευρές. Αυτό ωστόσο δεν φαίνεται να πτοεί τους πολίτες που συμμετέχουν ενεργά στο κίνημα «ανυπακοής».\n«Με τη συγκεκριμένη τροπολογία, ποινικοποιούν τη φτώχεια και την ανέχεια στις οποίες μας έχει οδηγήσει και πάλι η ίδια η κυβέρνηση» υπογραμμίζει ο Κώστας Θεοδωρόπουλος, από την «Ακρίβεια stop», τους «Επιβάτες Θεσσαλονίκης» και το «Κίνημα Ενάντια στα Διόδια». «Πρόκειται για πράξη κοινωνικής αναλγησίας εκ μέρους της κυβέρνησης, η οποία δεν αντιλαμβάνεται σε τι κατάσταση έχει φέρει την ελληνική κοινωνία» συμπληρώνει.\n«Επιχειρείται μια ολομέτωπη επίθεση εναντίον του κινήματος, η οποία έχει στόχο αφ' ενός τον εκφοβισμό των πολιτών που μετέχουν και κατά συνέπεια τη διάλυση του συνεχώς διογκούμενου κινήματος και, αφ' ετέρου, την ηθική απαξίωσή του. Εξ ου και οι χαρακτηρισμοί "τζαμπατζήδες" και "αντικοινωνικοί", από το κυβερνητικό μπλοκ και όχι μόνο» μας λέει άλλος εκπρόσωπος του κινήματος κατά των διοδίων.\n«Στο επόμενο διάστημα περιμένουμε ποινικοποίηση και όσων δεν μπορούν να πληρώσουν τους λογαριασμούς της ΔΕΗ. Εμείς συνεχίζουμε γιατί είναι ζήτημα επιβίωσης. Και δεν πληρώνουμε επειδή δεν μας πληρώνουν» επιμένει ο κ. Θεοδωρόπουλος.\nΟ «πόλεμος» που ξεκίνησε τις τελευταίες μέρες διεξάγεται με συνδυασμένες κινήσεις. Την περασμένη Τετάρτη σε κοινή συνέντευξη τύπου οι εκπρόσωποι των πέντε κοινοπραξιών υπέδειξαν στην κυβέρνηση (εκτός από την επιβολή ποινών μέσω του ΚΟΚ) να χαρακτηριστεί η άρνηση πληρωμής πλημμέλημα, που θα επισύρει τις ανάλογες ποινές.\nΤην επόμενη μέρα κιόλας, η κυβέρνηση ενσωμάτωσε σχετική τροπολογία στο σχέδιο νόμου για τις αστικές συγκοινωνίες, σύμφωνα με την οποία η μη πληρωμή αντιτίμου στα ΜΜΜ θα αποτελεί ποινικό αδίκημα. Ταυτόχρονα η άρνηση πληρωμής των διοδίων θα θεωρείται παράβαση του ΚΟΚ και θα επισείει πρόστιμο 200 ευρώ. Εν προκειμένω το σήκωμα της μπάρας παύει πια να αποτελεί αστική διαφορά (πολίτη-κοινοπραξίας) και εμπίπτει στην αρμοδιότητα της αστυνομίας.\nΤαυτόχρονα το διοικητικό συμβούλιο της ΤΡΑΜ Α.Ε. έλαβε απόφαση για κατάθεση μηνυτήριας αναφοράς κατ' αγνώστων, με αιτιολογία τις πρόσφατες καταστροφές μηχανημάτων. Από την εταιρεία διευκρινίζεται ότι δεν έχει αποφασιστεί εάν και πότε θα κατατεθεί η μηνυτήρια αναφορά, «καθώς επιχειρείται να μην οξυνθεί περαιτέρω το ήδη τεταμένο κλίμα».\nΠριν από λίγες μέρες είχαν κληθεί σε απολογία εννέα μέλη της συντονιστικής επιτροπής φορέων και κατοίκων ΒΑ Αττικής «Ενάντια στα Διόδια», έπειτα από ποινική δίωξη που τους ασκήθηκε. «Οι κατηγορίες που απαγγέλθηκαν είναι συκοφαντική δυσφήμηση, φθορά ξένης περιουσίας, παρακώλυση συγκοινωνιών και παράνομη βία, για τις μαζικές συγκεντρώσεις που είχαμε πραγματοποιήσει στα Διόδια Αφιδνών πριν από περίπου έναν χρόνο» μας λέει ο Χρήστος Παναγής, πολιτικός μηχανικός και ένας από τους εννέα που εκλήθησαν στον εισαγγελέα.\nΚαι προσθέτει: «Ο τρόπος που κινήθηκε η όλη διαδικασία, ως κατεπείγουσα, η μη προσωποποίηση των κατηγοριών και η αμφίβολη νομική στήριξή τους αποκαλύπτουν τον μοναδικό λόγο της όλης προσπάθειας: την επιχείρηση κατατρομοκράτησης και ανακοπής του συνεχώς ογκούμενου κινήματος των πολιτών, που αμφισβητεί πολύμορφα τη νομιμότητα των διοδίων.\n«Επιχειρείται, δηλαδή», διευκρινίζει ο ίδιος, «μια δίωξη φρονηματική και προσχηματική, με αποκλειστικό σκοπό τον εκφοβισμό των πολιτών και ιδίως όσων πρωτοστατούν στον αγώνα για την απελευθέρωση των δημόσιων δρόμων από τα διόδια. Δυστυχώς για την εταιρεία και από το μέχρι τώρα ιστορικό της υπόθεσης, ενδείξεις τέλεσης αξιόποινων πράξεων συντρέχουν όχι σε βάρος μας, αλλά σε βάρος της».\nΣύμφωνα με τον κ. Παναγή, η είσπραξη των διοδίων από τη Νέα Οδός Α.Ε γίνεται κατά παράβαση του νόμου 3.555/2007, ο οποίος κύρωσε τη σύμβαση παραχώρησης. Γιατί μέχρι σήμερα, ενάμισι έτος μετά τη λήξη των προθεσμιών, καμία από τις συμβατικές υποχρεώσεις της εταιρείας δεν έχει εκπληρωθεί. Ταυτόχρονα, όμως, αυτή εισπράττει αυξημένα διόδια από τους παλιούς και τους νέους σταθμούς. Και επιπλέον έχει εισπράξει από το Δημόσιο 132 από τα 300 εκατομμύρια ευρώ.\nΣε κάθε περίπτωση, οι τελευταίες εξελίξεις δεν φαίνεται να κάμπτουν την αγωνιστικότητα των πολιτών: «Συνεχίζουμε τον αγώνα μας με κάθε νόμιμο μέσο. Οι κινήσεις της κυβέρνησης στρέφονται ενάντια στην πλειοψηφία της ελληνικής κοινωνίας. Το κράτος εκτελεί χρέη χωροφύλακα των κοινοπραξιών. Δεν είμαστε τζαμπατζήδες. Τζαμπατζήδες είναι όσοι κρύβονται πίσω από τις συμβάσεις, πίσω από τη διαπλοκή που σήμερα πληρώνουμε όλοι. Δεν θα εγκαταλείψουμε τον αγώνα, παρά τα εμπόδια και τις παγίδες» επισημαίνει ο Στράτος Λουπάτατζης από το συντονιστικό της ΒΑ Αττικής.\nΜΙΧ. ΣΤΑΘΟΠΟΥΛΟΣ (Καθηγητής του Πανεπιστημίου Αθηνών, πρώην υπουργός Δικαιοσύνης)\n«Είναι επικίνδυνη η διεύρυνση της κίνησης»\nΣτο μέτρο που το κίνημα «Δεν πληρώνω» θέλει να αναδείξει την ανάγκη για εκλογίκευση των διοδίων και διευκόλυνση των συχνών χρηστών στις τοπικές μετακινήσεις, υπάρχει δικαιολογία, υπάρχει κατανόηση, μολονότι μπορούσαν να επιλεγούν άλλοι τρόποι, κινούμενοι μέσα στο πλαίσιο της νομιμότητας.\nΗ κυβέρνηση πρέπει να πήρε το μήνυμα. Η επιμονή όμως στο «Δεν πληρώνω» και η συνέχιση, ενδεχομένως δε και η διεύρυνση, της κίνησης και σε άλλες υποχρεώσεις των πολιτών είναι εξαιρετικά επικίνδυνη. Δεν είναι μόνο ότι ανακόπτει την εκτέλεση έργων απαραίτητων προς όφελος της ολότητας. Το χειρότερο είναι ότι εκπέμπει πνεύμα γενικευμένης ανομίας σε μια κοινωνία όπως η ελληνική, που υποφέρει ήδη από ανάλογα φαινόμενα.\nΤέτοια νοοτροπία, με το σπέρμα της μεταδοτικότητας που ενέχει, θα έδινε πρόσχημα στον καθένα (όχι μόνο σ' αυτούς που έχουν ανάγκη αλλά και σε όσους θέτουν τους ιδιοτελείς σκοπούς τους πάνω από το γενικό συμφέρον) να θεωρούν ότι μπορούν να περιφρονούν τους νόμους και να πράττουν κατά βούληση ό,τι τους συμφέρει. Αυτό θα σήμαινε σοβαρή υποχώρηση σε επίπεδο όχι μόνο δημοκρατίας αλλά και πολιτισμού. Θα καταλήγαμε σε μια κοινωνία της αυθαιρεσίας και όχι του κράτους δικαίου. Γι' αυτό είναι ανάγκη να σταματήσει το φαινόμενο της «ανυπακοής» στους νόμους.\nΚΩΝ. ΠΑΠΑΔΑΚΗΣ (δικηγόρος κινήματος κατά διοδίων)\nΣχετικά θέματα: Κίνημα «Δεν πληρώνω»


B&B GIROSA CALTAGIRONE - Caltagirone, Ιταλία\nVia Circonvallazione 245, Caltagirone, Ιταλία\nΤο B&B Girosa είναι οικονομικό ξενοδοχείο 2-αστέρων που βρίσκεται 53 χλμ μακριά από Εμπορικό Κέντρο Etnapolis και 50 χλμ από Etnaland Theme Park. Διαθέτει 24ωρη ρεσεψιόν, ιατρικές υπηρεσίες και σέρβις αυτοκηνίτων, καθώς και υποαλλεργικά δωμάτια, ειδική αίθουσα καπνίσματος και κουρείο.\nΌλα τα 16 μοντέρνα δωμάτια στο ξενοδοχείο B&B Girosa παρέχουν μίνι μπαρ, κλιματισμό, καλωδιακή τηλεόραση με ταινίες κατά παραγγελία, ψυγείο και χώρο τραπεζαρίας. Κάθε δωμάτιο έχει σκεύη κουζίνας και φούρνο καθώς και ιδιωτικά μπάνια με μπανιέρα, μπιντέ και δωρεάν προϊόντα περιποίησης.\nΤο B&B Girosa βρίσκεται μόλις 35 λεπτά οδικώς από το Comiso αεροδρόμιο.\nΤο B&B Girosa επίσης προσφέρει ποδήλατο, αυτοκίνητο και λιμουζίνα προς ενοικίαση.\nΟι παροχές έχουν περιποιήσεις ομορφιάς, αποτρίχωση και μανικιούρ.\nB&B Girosa, Ιταλία


Επιστολή παραίτησης του προέδρου της έφτασε στην Interpol | Euronews\nΕπιστολή παραίτησης του προέδρου της έφτασε στην Interpol\nΑπό Ioannis Giagkinis • ανανεώθηκε πριν: 07/10/2018\nΤην διεθνή συνδρομή ζήτησε με δήλωσή της η σύζυγος του προέδρου της Interpol, προκειμένου να εντοπιστεί ο άντρας της, που αγνοείται από τα τέλη της περασμένης εβδομάδας.\nΗ Κίνα λίγο αργότερα γνωστοποίησε ότι ο πρόεδρος της Interpol βρίσκεται υπό καθεστώς διερεύνησης από τις κινεζικές αρχές.\nΑργά το βράδυ της Κυριακής η Γενική Γραμματεία της Interpol ανακοίνωσε ότι έλαβε επιστολή παραίτησης του προέδρου της, με άμεση ισχύ.\nΗ Γκρέις Μενγκ, σύζυγος του προέδρου της Interpol, μίλησε σε δημοσιογράφους στην Λυών της Γαλλίας, ζητώντας ωστόσο να μην εμφανιστεί στις κάμερες το πρόσωπό της. Την συνέντευξη παρακολούθησε και το euronews.\nΜε δάκρυα στα μάτια ζήτησε διεθνή συνδρομή για τον εντοπισμό του αγνοούμενου Μενγκ Χονγκγουέι, τα ίχνη του οποίου εξαφανίστηκαν μετά από ταξίδι του από την Γαλλία στην πατρίδα του, την Κίνα.\nΗ Γκρέις Μεγκ έδειξε στους δημοσιογράφους τα τελευταία μηνύματα που έλαβε από τον άντρα της, με τελευταίο στις 25 Σεπτεμβρίου ένα emoji που εικονίζει ένα στυλέτο, συμβολισμός που στα κινεζικά σημαίνει «βρίσκομαι σε κίνδυνο».\nΠλέον και η γυναίκα έχει τεθεί σε αστυνομική προστασία μετά από απειλές που έχει δεχθεί,\nΑργά το απόγευμα της Κυριακής έγινε γνωστό ότι ο Μενγκ Χονγκγουέι, που είναι και υφυπουργός Δημόσιας Ασφάλειας στην Κίνα, «αποτελεί αντικείμενο έρευνας διότι θεωρείται ύποπτος για παραβίαση του νόμου».\nΑυτό αναφέρεται σε ανακοίνωση που αναρτήθηκε στην ιστοσελίδα της Κεντρικής Επιτροπής Πειθαρχικού Ελέγχου του Κινεζικού Κομμουνιστικού Κόμματος, που είναι αρμόδια για την καταπολέμηση της διαφθοράς του κρατικών αξιωματούχων.\nΜετά και από αυτήν την εξέλιξη έγινε αργά το βράδυ γνωστό από την Γενική Γραμματεία της Interpol ότι ελήφθη επιστολή παραίτησης από το προεδρικό αξίωμα του Μενγκ Χονγκγουέι, η οποία όπως διευκρινίζεται έχει άμεση ισχύ.\nΙντερπόλ στο euronews:«Ζητήσαμε διευκρινίσεις από την Κίνα»\nΕξαφανίστηκε ο Κινέζος επικεφαλής της Interpol\nΕλλάδαΡωσίαΠόλεμος στην ΟυκρανίαΙσπανίαΡωσική εισβολή στην ΟυκρανίαΟυκρανίαΑμβλώσειςΜαρόκοΔιαδήλωσηΗνωμένες Πολιτείες Αμερικής / ΗΠΑ


Από την πολιτική του «εκάμαμεν τζαι μεις πολλά», στο σήμερα – News of the Greek Diaspora\nΑπό την πολιτική του «εκάμαμεν τζαι μεις πολλά», στο σήμερα\nΦαντάζομαι θυμάστε όλοι αυτό που είχε ξεστομίσει ο τότε Πρόεδρος Δημήτρης Χριστόφιας,”εκάμαμεν τζαι μεις πολλά”. Το είχε πει μάλιστα σε πολύ καθαρά κυπριακά για να το εμπεδώσουν όλοι, από νέους μέχρι ηλικιωμένους. Σκοπός του ήταν να αισθανθούμε ένοχοι για το παρελθόν μας από τον καιρό της αντίστασης στο Τουρκοκυπριακό πραξικόπημα του 1963-64, καθώς και στην απόκρουση της παράνομης Τουρκικής εισβολής…\n…Βέβαια είχε στον νου του φόνους που διέπραξαν μεμονωμένα εγκληματικά στοιχεία, τα οποία καμιά κυβέρνηση συμπεριλαμβανομένης της δικής του, δεν έφεραν ποτέ μπροστά στην δικαιοσύνη. Με το «εκάμεν τζαι μεις πολλά» πίστευε πως θα νιώθουμε ενοχές και θα ξεχνούσαμε τις βαρβαρότητες της Τουρκίας.\nΈτσι η αποδοχή της όποιας ή ακόμα και καθαρά Τουρκικών προδιαγραφών λύσης θα γινόταν πιο εύκολα με ένα κόσμο να νιώθει ενοχές. Την πολιτική του ,“εκάμαμεν τζαι μεις πολλά”, όπως ήταν φυσικό ασπάστηκε η υπόλοιπη ηγεσία του Ακέλ καθώς και ο υποψήφιος της Σταύρος Μαλάς. Όλοι μαζί προσπάθησαν να εμπεδώσουν με την πολιτική αυτή ενοχές στον Ελληνισμό της Κύπρου και αποπροσανατολισμό από τα εγκλήματα πολέμου της Τουρκίας στην Κύπρο. Όπως την συνεχιζόμενη κατοχή, εθνοκάθαρση, εποικισμό, καταστροφή της πολιτιστικής μας κληρονομιάς, φόνους εγκλωβισμένων και αγνοουμένων μας.\nΤον Χριστόφια διαδέχθηκε άλλος θιασώτης της όποιας ή καθαρά Τουρκικών προδιαγραφών λύσης, ο Νίκος Αναστασιάδης, γνωστός από την δουλειά του υπέρ του εκτρωματικού Σχεδίου Ανάν/Χάνεϋ. Ο απερχόμενος πρόεδρος, σίγουρα πιο επικοινωνιακός από τον Χριστόφια, εστιάστηκε στο Κόμμα του, όπου η επικρατούσα τάση ήταν ή εθνικόφρονες ή της παλιάς Ενωτικής παράταξης. Για να αποσπάσει αυτή την μάζα ανθρώπων από το παρελθόν της, και για το οποίο ένιωθε περήφανη, αλλά και σαν γενικό μήνυμα προς το ευρύ κοινό, όπως θυμάστε είπε τα εξής. “Να αποκόψουμε τον ομφάλιο λώρο με την Ελλάδα, οι Έλληνες εξ Ελλάδος δεν είναι αδελφοί μας αλλά επισκέπτες”. Αφαίρεσε επίσης τις Ελληνικές σημαίες από τα προεκλογικά του γραφεία, αλλά απαγόρευσε και την συνήθη θάλασσα από Ελληνικές σημαίες στις προεκλογικές του συγκεντρώσεις.\nΓια περαιτέρω κάμψη του ηθικού του Κυπριακού Ελληνισμού, και στην προσπάθεια να παρουσιάσει ίσως την Τουρκία ότι, είτε διαχειμάζει ή απλώς κάνει τουρισμό στην κατεχόμενη γη μας, δήλωσε στις 13 Ιανουαρίου 2017 πως θέλει «την σύναψη συμμαχίας με την Τουρκία, μια γείτονα χώρα με την οποία μοιραζόμαστε κοινές ανησυχίες και δυσκολίες». Χείριστο δε όταν προσφάτως αποκάλεσε τον κατακτητή και βιαστή της γης των προγόνων μας, Τουρκία, «αδελφή χώρα».\nΟ δε Αβέρωφ Νεοφύτου δεν μπορούσε να υστερήσει. Προσπάθησε να την εμπεδώσει και αυτός στους Συναγερμικούς γεμίζοντας την Πινδάρου με νεαρά άτομα. Πλείστοι σεμιναριούχοι πρεσβειών, με φακέλους στο Bios Department της Αμερικανικής Πρεσβείας για το οποίο είχαμε αναφερθεί παλαιότερα. Πέραν από μια μικρή μειονότητα των κομμάτων τους, τόσο ο πρώην, όσο και ο νυν απερχόμενος πρόεδρος ,που θέλουν να καταργήσουν την Κυπριακή Δημοκρατία, δεν μπόρεσαν να περάσουν την πολιτική ενοχής για το παρελθόν μας. Δεν μπόρεσαν να ελέγξουν μέσω του παρελθόντος το μέλλον μας, και την αποδοχή μιας Τουρκικών προδιαγραφών λύσης.\nΑπλούστατα γιατί όποια πέτρα να σηκώσεις, σε οιανδήποτε χωριό ή πόλη, αυτού του τόπου θα βρεις τις αρχαίες Ελληνικές μας ρίζες. Στην δε Καρπασία μας, οι Ελληνικοί κίονες και αγάλματα είναι πεσμένα, όχι θαμμένα στην γη και λευτεριά φωνάζουν. Η προσπάθεια του υποψηφίου προέδρου του Ακέλ Σταύρου Μαλά και του απερχόμενου προέδρου Νίκου Αναστασιάδη ήταν να κάνουν τον Ελληνισμό της Κύπρου να νιώθει ενοχές για το παρελθόν του για να περάσουν πιο εύκολα μια Τουρκικών προδιαγραφών λύση.\nΜπορεί ο Ελληνισμός της Κύπρου να έχει εμπιστοσύνη σε αυτούς τους δύο υποψήφιους για το μέλλον των παιδιών του και των γενιών που θάρθουν; Σίγουρα όχι.\nCategories COMMENT, CULTURE, CYPRUS, KATEHOMENA, POLITICS, TURKEY•Tags HISTORY, ανθέλληνες, γραικύλοι, now, POLITICIANS\nPrevious Τσουνάμι απειλεί να «βουλιάξει» τις ακτές της Βρετανίας\nNext Μπουτάρης: Κακή αντίληψη ότι η Μακεδονία είναι μόνο Ελληνική


4on4 League 2016-17: Δηλώστε συμμετοχή! - Age Of Basketball\nHome / Πάνος Ζαχαρογιάννης 2016-17 / 4on4 League 2016-17: Δηλώστε συμμετοχή!\nΜετά την περσινή πρώτη μάχη του 4×4, οι ολιγομελείς παρέες θα έχουν το δικό τους Πρωτάθλημα να ανταγωνιστούν και το 2016-17, στην πρωτοποριακή αυτή διοργάνωση του «Πάνος Ζαχαρογιάννης», για να διεκδικήσουν τον τίτλο του Πρωταθλητή!\nΗ κάθε ομάδα έχει δικαίωμα να δηλώσει μέχρι 8 παίκτες και αγωνίζεται με 4 στην διάρκεια του αγώνα με άλλους 4 σαν αλλαγές. Ο κάθε αγώνας θα διεξάγεται σε μία μπασκέτα και θα τηρούνται όλοι οι ισχύοντες κανονισμοί αγώνων καλαθοσφαίρισης, πλην εκείνων που δεν έχουν εφαρμογή λόγω της διεξαγωγής του αγώνα σε ένα καλάθι. Κάθε αγώνας θα έχει τον δικό του διαιτητή, γραμματεία και χρονόμετρο αγώνα.\nΗ έναρξη του τουρνουά ορίζεται:\nΑγωνιστική περίοδος 2016-17 με έναρξη το τελευταίο δεκαήμερο του Σεπτεμβρίου του 2016.\nΓια την επίσημη έναρξη θα ενημερωθείτε από τον διοργανωτή με συμπληρωματική προκήρυξη.\ni. Α ΦΑΣΗ (Όμιλος): Όλες οι ομάδες θα τοποθετηθούν σε ομίλους.\nii. Β ΦΑΣΗ (Playoffs): Με βάση την κατάταξη των ομίλων θα διεξαχθούν αγώνες μεταξύ των ομάδων με σύστημα που θα εξαρτηθεί από τον αριθμό των ομάδων. Το ακριβές σύστημα των playoffs που θα εφαρμοσθεί θα ανακοινωθεί έγκαιρα, πριν την έναρξη της σεζόν.\nΟι αγώνες θα πραγματοποιούνται στα κλειστά γήπεδα που χρησιμοποιεί το «Πάνος Ζαχαρογιάννης».\nΤο «Πάνος Ζαχαρογιάννης» είναι το ερασιτεχνικό πρωτάθλημα με τις περισσότερες και τις καλύτερες παροχές και ως τέτοιο έχει εντυπωθεί στις μνήμες των μπασκετόφιλων. Ανάμεσα στις παροχές του πρωταθλήματος βρίσκονται οι εξής:\nΟ διοργανωτής θα μεριμνά για την παρουσία ενός επίσημου διαιτητή σε κάθε αγώνα. Οι διαιτητές των αγώνων ορίζονται από την ΚΕΔ και όχι από τους διοργανωτές, που απλώς στέλνουν το πρόγραμμα των αγώνων στην ΚΕΔ και δεν έχουν τον έλεγχο στον ορισμό των διαιτητών. Σε οποιαδήποτε άλλη περίπτωση μετά από συνεννόηση με τον διοργανωτή θα γίνεται κάθε δυνατή προσπάθεια από πλευράς του για την παρουσία και δεύτερου διαιτητή, ο οποίος όμως θα βαρύνει οικονομικά την/τις ομάδες που τον ζήτησαν.\nΟ προπονητής της κάθε ομάδας υποχρεούται να προσκομίσει στην γραμματεία τα ονόματα των παικτών που θα αποτελούν την σύνθεση της ομάδας στο συγκεκριμένο αγώνα. Οι παίκτες που θα δηλωθούν πριν την έναρξη του αγώνα και μόνο αυτοί έχουν δικαίωμα συμμετοχής. Οι παίκτες συνολικά δεν μπορούν να είναι περισσότεροι από 8. Οι παίκτες πρέπει να δηλώνονται με το επίθετο και το αρχικό του μικρού τους ονόματος, ενώ στο φύλλο αγώνα κάθε ομάδα πρέπει να δηλώνει τον αρχηγό της στο εν λόγω ματς.\nΑΡΘΡΟ 9ο: ΚΑΝΟΝΙΣΜΟΙ\n– Οι αγώνες διεξάγονται στη μία μπασκέτα.\n– Τα σουτ μέσα από τη γραμμή των 6.75μ. μετρούν για 1 πόντο.\n– Τα σουτ πίσω από τη γραμμή των 6.75μ. μετρούν για 2 πόντους.\n– Οι βολές μετρούν για 1 πόντο.\n– Από τα 8 ομαδικά φάουλ και μετά κάθε φάουλ είναι 1 βολή.\n– Στις βολές δεν υπάρχει διεκδίκηση ριμπάουντ, μετά τη βολή η κατοχή μπάλας πάντα αλλάζει.\n– Ένας παίκτης αποβάλλεται (από το συγκεκριμένο μονό) όταν συμπληρώσει 5 ατομικά φάουλ. Στο επόμενο μονό μπορεί να αγωνιστεί ξανά.\n– Μετά από εύστοχο σουτ ή βολή την μπάλα παίρνει η ομάδα που δέχτηκε το καλάθι (Loser’s out).\n– Για να ξεκινήσει το παιχνίδι μετά από καλάθι ή άουτ, πρέπει ο επιθετικός να τσεκάρει την μπάλα με έναν αμυντικό (του δίνει πάσα και την παίρνει πίσω) έξω από το τρίποντο.\n– Μετά από επιθετικό ριμπάουντ η ομάδα που κάνει επίθεση μπορεί να σκοράρει αμέσως.\n– Μετά από αμυντικό ριμπάουντ, η ομάδα που παίρνει κατοχή πρέπει να βγει έξω από το τρίποντο πριν επιχειρήσει σουτ, με ντρίμπλα ή πάσα (clear ball στο τρίποντο).\n– Κάθε παιχνίδι έχει διαιτητή που είναι ο μόνος υπεύθυνος για να αποφασίζει για τα φάουλ και όλες τις παραβάσεις βάσει των κανονισμών της ΕΟΚ και της ιδιαιτερότητας του τουρνουά.\n– Η πίσω γραμμή του άουτ οριοθετείται στο κέντρο του γηπέδου.\n– Αλλαγές μπορούν να γίνουν σε οποιαδήποτε στιγμή ο χρόνος είναι «νεκρός» (μετά από καλάθι, μετά από άουτ, μετά από φάουλ).\n– Κάθε ομάδα έχει δικαίωμα να παραταχθεί σε έναν αγώνα με μάξιμουμ 8 παίκτες, ενώ το λιγότερο που μπορεί να έχει μια ομάδα στη σύνθεσή της είναι 4 παίκτες στην αρχή του αγώνα.\n– Κάθε ομάδα έχει δικαίωμα να πάρει ένα (1) τάιμ άουτ κατά τη διάρκεια του μονού, διάρκειας 1 λεπτού.\n– Κάθε αγώνας λήγει στους 31 πόντους ή στα 30 λεπτά. Ο χρόνος είναι μεικτός, αν μετά το πέρας των 30 λεπτών δεν έχει μια ομάδα φτάσει τους 31 πόντους, τότε το παιχνίδι λήγει με το σκορ που υπάρχει εκείνη τη στιγμή.\n– Αν μια ομάδα εσκεμμένα καθυστερεί το παιχνίδι, τις επιθέσεις της (δεν εκδηλώνει επίθεση σε εύλογο χρονικό διάστημα) ή τις επαναφορές της μπάλας μετά από οποιαδήποτε διακοπή, τότε αυτή η ομάδα θα χρεώνεται με τεχνική ποινή. Η τεχνική ποινή σημαίνει 1 βολή και κατοχή για την αντίπαλη ομάδα. Αρμόδιος για να αποφασίσει για το εν λόγω θέμα είναι μόνο ο διαιτητής του αγώνα.\n– Ο χρόνος του αγώνα σταματά μόνο στην εκτέλεση βολών και στα τάιμ άουτ.\n– Οι διοργανωτές έχουν το δικαίωμα να αρνηθούν τη συμμετοχή ή να αποβάλλουν από τους αγώνες όποιον παίκτη δεν τηρεί το ευ αγωνίζεσθαι, έχει υβριστική ή προκλητική συμπεριφορά, ή δημιουργήσει πρόβλημα με την αντίπαλη ομάδα ή τον διαιτητή κατά τη διάρκεια του αγώνα.\nΟι ομάδες είναι υποχρεωμένες να φέρουν πλήρη ΟΜΟΙΟΜΟΡΦΗ αθλητική περιβολή σε κάθε αγώνα. Οι ομάδες υποχρεούνται να προσέρχονται στο γήπεδο με όλους τους αθλητές τους να έχουν δύο διαφορετικές μπλούζες, ένα ανοιχτόχρωμο (λευκό, κίτρινο, πράσινο, γκρι) ΚΑΙ ένα σκουρόχρωμο (μαύρο, μπλε) κοντομάνικο/αμάνικο μπλουζάκι, ίδιου χρώματος για όλους τους παίκτες της κάθε ομάδας. Με αυτό θα αγωνιστούν στο παιχνίδι μετά από συνεννόηση με την αντίπαλη ομάδα για το τι χρώμα θα φορέσει ο καθένας.\nii. Το ρόστερ κάθε ομάδας μπορεί να αριθμεί έως και 8 αθλητές, αλλά σε καμία περίπτωση δεν θα πρέπει να περιλαμβάνει λιγότερους από πέντε (5).\niii. Για κάθε αθλητή ο οποίος επιθυμεί την συμμετοχή του στο τουρνουά θα πρέπει να αναφέρεται το όνομα του στη λίστα της ομάδας και να προσκομίζεται μαζί με την αίτηση της ομάδας ξεχωριστά για κάθε αθλητή φωτοαντίγραφο και των 2 όψεων της αστυνομικής ταυτότητας του, μια φωτογραφία και μία υπεύθυνη δήλωση.\niv. Τα μέλη των ομάδων θα πρέπει να δηλωθούν στη συνάντηση των εκπροσώπων των ομάδων για την κλήρωση του πρωταθλήματος.\nΑνακοίνωση για το πρόγραμμα της 3ης αγωνιστικής Β Φάσης\nFree agents pool 2016!